In nomine sanctæ et individuæ Trinitatis, divina favente elementia, Robertus Francorum Rex clementissimus. Notum sit omnibus præsentibus et futuris, quod adierit Oddo Vicecomes Belnocastri, serenitatem nostram, interventu Ottonis Comitis, et Vualterü Augustidunensis Episcopi, petens auctoritate nostra firmari quasdam res sic nominatas: villam Empillies sitam, infra comitatum qui vocatur Dumensis, cum omnibus appenditiis, terris indominicatis, mansis, campis, pratis, pascuis, silvis, aquis, aquarumque decursibus, exitibus, et redditibus, mancipiis utriusque sexus ad eam villam pertinentibus, et cum omnibus consuetudinariis exactionibus, ab his etiam qui Francorum nomine censentur pro debito exigendis, et quod habet in Milleponto villa, in vineis et in terris, in Comitatu Belnense. Item in villa Vullilias unum mansum ad manendum, cum vinea et prato. Item in villa Polmarco, unam vineam: insuper ecclesiam unam in suburbio Belnocaslri, per centum curricula annorum et eo amplius destructam, ab ipso reedificatam in honore sancti Stephani: prædictas quidem res uxor ejus, sibi a parentibus hæreditarie dimissas, et diu possessas, per cartalem notitiam cum illo tradidit sancto Benigno habendas, et Vuillelmo Abbati, sibique subjectis Monachis. Sed quia prædicta Ecclesia, in qua ab ipso Abbate Vuillelmo Monachorum Ordo Regularis collocandus est, super terram consistit, quam Comes Otto ex nobis tenet beneficiali dono; ipsius Comitis precibus, in manibus nostris receptam, sancto Benigno concedimus, pro petitione Odonis. Sed quia veracium relatu didicimus ipsam Ecclesiam sancti Stephani antiquitus spatiosam habuisse sepulturam, ipsa petrea sepulchra, quæ in circuitu et circumquaque longe lateque inveniuntur, testimonium perhibent, quam sepulturam non minuimus, sed his novis determinationibus amplificandam distinguimus. Extendat igitur prædicta Ecclesia spatium sepulturæ, usque ad murum castri ex una parte, ex alia usque ad cursum aquæ, que dicitur Bosesis, ex tertia parte usque ad quadros, ex quarta usque ad publica strata ubi reliquæ viæ sibi occurrunt. Infra has terminationes quantum necesse est, sepulturæ subjaceat: quod vero sepulturæ superfluum videtur, monachorum inibi Deo servientium deserviat usibus, ea conditione, ut sicut memoratas res per cartæ traditionem habet, sic hanc terram, in qua Ecclesia sita est, cum rebus per preceptum regale firmatis, per succedentia sæcula possideat. Statuimus ergo, ut neque Rex, neque Dux, neque Episcopus, neque alia percujuscumque sit dignitatis, quicquam de præscriptis rebus sancto Benigno concessis auferre præsumat, sed omnis dispositio. sicut cartæ se habet relationis ordo, Abbatis et monachorum semper subsistat arbitrio. Ut nostræ confirmationis auctoritas inviolabilem obtineat firmitatem, manu nostra, nostrorumque fidelium subter firmavimus, et sigillo nostro insigniri jussimus. Signum Rotberti Regis. Signum Episcopi Fulconis, Ottonis Comitis, Vuidonis Comitis, Hugonis Comitis, Rodulfi Comitis, Bruchardi, Rainaldi Comitis, Vualterii Episcopi, Odonis Vicecomitis. Data VIII Kalendas septembris, anno ab Incarnatione Domini M. V. indictione III; epacta VII, regnante Rotberto Rege XVII. Actum apud Avalonem Castrum in obsidione (Sigillum appositum erat).